ร้านจะอยู่ติดถนนเพชรเกษมฝั่งขาล่องใต้ ติดปั๊มน้ำมัน ร้านนี้ประทับใจสองอย่าง คือบริการและคุณภาพอาหาร ด้านบริการ ดูภายนอกร้านเป็นเพิง ดูบ้านๆ ธรรมดาติดสวยยาง แต่เข้ามาในร้านจะรู้ว่า เจ้าของร้านมีความระเอียดในเรื่องการตกแต่งร้านกว่าที่คิด ทั้งๆที่ร้านเป็นเพิงธรรมดา แต่จานชามถูกจัดเรียงอย่างประนีต ประหนึ่งท่านทานในโรงแรม มีผ้าปูกันเปื้อนรองใต้จาน จานช้อนถูกล้างและเช็ดสอาดสอ้าน พนักงานร้านแต่งกายด้วยยูนิฟอร์มของร้าน ไม่ได้แต่งกายแบบบ้านๆนะครับ พนักงานพูดจาดี และขยันให้บริการ ด้านอาหารไม่ต้องพูดถึง รสชาติจัดจ้าน เข้มข้น ถึงเครื่องทุกจาน สไตล์อาหารเน้นรสชาติอาหารใต้แท้ๆ เมนูแนะนำ ได้แก่ เมนูปลาเต๋าเต้ย (ส่งมาจากฝั่งอันดามัน แถบระนอง) น้ำพริกกุ้งเสียบทานกับผักพื้นบ้าน ที่คน กทม ต้องไม่เคยทานเช่นใบ เล็บครุฑและใบเล็บ(กระ)รอก คั่วกลิ้งผมก็ชอบรสชาติเข้มข้นจัดจ้านดี สุดท้ายคือของหวาน สละลอยแก้ว เป็นสละในน้ำเชื่อม เปรียวๆหวานๆเข้ากันอย่างดี สุดท้ายนี้อยากแนะนำร้านคุณภาพนี้ครับ เจ้าของร้านลงครัวเอง เป็นร้านดูธรรมดา แต่ไม่ธรรมดาจริงๆ แนะทานทุกครั้งที่ผ่านครับ